Ljubljana, 11. 4. 2024

*Vabimo vas na okroglo mizo z novinarsko konferenco*

**PREDLOG ZAKONA O UPORABI JEZIKA GLUHOSLEPIH**

***v sredo, 17. aprila 2024, ob 11. uri,***

*v predavalnici 7, na Fakulteti za socialno delo Univerze v Ljubljani*

Združenje gluhoslepih Slovenije DLAN v sodelovanju s Fakulteto za socialno delo Univerze v Ljubljani organizira okroglo mizo z novinarsko konferenco, z namenom predstavitve Predloga zakona o uporabi jezika gluhoslepih, ki je v javni obravnavi do 3. maja 2024.

Gluhoslepota pomeni hkratno kombinirano okvaro sluha in vida, ki je tako resna, da se čuta med sabo ne moreta nadomeščati. Združenje gluhoslepih Slovenije DLAN od ustanovitve skrbi za ljudi z gluhoslepoto in že več let poziva k ureditvi statusa in pravic oseb z gluhoslepoto.

V skrbi za ljudi z gluhoslepoto smo predstavniki stroke in predstavniki Ministrstva za delo, družino, socialne zadeve in enake možnosti od leta 2023 pod koordinatorstvom Kabineta predsednika Vlade RS sodelovali pri pripravi Predloga zakona o uporabi jezika gluhoslepih. Prizadevamo si za sprejetje zakona, ki bo ljudem z gluhoslepoto zagotovil polno in enakopravno življenje ter vključevanje v družbo.

Sodelujoči: izr. prof. dr. Mojca Urek, dekanja Fakultete za socialno delo Univerza v Ljubljani; doc. dr. Vera Grebenc, predstojnica Katedre za duševno zdravje v skupnosti Fakultete za socialno delo Univerza v Ljubljani, Matija Urankar, strokovnjak na ustavnopravnem in upravnopravnem področju; Pia Novak, strokovnjakinja na ustavnopravnem in upravnopravnem področju; Miha Lobnik, zagovornik načela enakosti; as. dr. Simona Gerenčer, generalna sekretarka Združenja DLAN; Ana Jeran, mag. prava; predstavniki in podporniki Združenja DLAN ter predstavnik oseb z gluhoslepoto.

Dogodek povezuje red. prof. dr. Darja Zaviršek, predstojnica Katedre za področje socialnega vključevanja in pravičnosti Fakultete za socialno delo Univerza v Ljubljani.

Uradnemu delu sledita pogostitev in druženje.

Vljudno prosimo, da svojo udeležbo na dogodku potrdite najkasneje

do 16. aprila 2024 na zdruzenje.dlan@gmail.com.